**NƏQLİYYAT-EKSPEDİSİYA XİDMƏTLƏRİNİN GÖSTƏRİLMƏSİNƏ DAİR**

**MÜQAVİLƏ №\_\_\_\_\_**

Bakı ş. «\_\_» \_\_\_\_\_\_ 20\_\_\_\_\_ il

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ əsasında fəaliyyət göstərən və bundan sоnra **“Sifarişçi”** adlanacaq

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ şəхsində bir tərəfdən,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ əsasında fəaliyyət göstərən və bundan sоnra **“Ekspeditor”**

adlanacaq \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ şəхsində digər tərəfdən, bundan sonra ayrı-ayrılıqda **“Tərəf”**, birlikdə isə **“Tərəflər”** adlanacaq, öz aralarında

aşağıdakı məzmunda müqavilə (bundan sonra “**Müqavilə**”) bağladılar:

1. **Müqavilənin predmeti**
	1. Ekspeditor Sifarişçinin tapşırığına əsasən idxal-ixrac edilən yüklərinin avtomobil nəqliyyat vasitələri ilə daşınmasını təşkil edir.

Daşınma xidmətləri “Avtomobil nəqliyyatı ilə beynəlxalq yükdaşımalar müqaviləsi haqqında konvensiya (CMR)”-sı, “Beynəlxalq avtomobil daşımalarını həyata keçirən nəqliyyat vasitələri heyətinin işinə dair Avropa Sazişi”-ində olan qaydalara uyğun aparılmalıdır.

Tərəflər “Təhlükəli yüklərin quru yollar ilə beynəlxalq daşımaları haqqında” Avropa Sazişi (ADR) və “Tez korlanan qida məhsullarının beynəlxalq daşınması və bu daşımalar üçün təyin olunmuş xüsusi nəqliyyat vasitələri haqqında” Sazişinin müddəalarına əməl edəcəklər.

* 1. Ekspeditor tapşırıqları Sifarişçinin adından və ona verilmiş Vəkalətnamə əsasında yerinə yetirir.
1. **Tərəflərin vəzifələri**
	1. **Sifarişçinin vəzifələri**
		1. Sifarişləri daşınmaya başlamazdan 5 (beş) gün əvvəl təqdim etməlidir. Sifarişlərdə aşağıdakı məlumatlar göstərilməlidir:
* yükün xarakteri, çəkisi, həcmi;
* nəqliyyat vasitəsinin yüklənməyə təqdim olunma tarixi;
* ölkələr, şəhərlər, yükləmə ünvanları, marşrutlar, əlaqə nömrələri;
* yüklərin təyinat ünvanları;
* zərurət olduqda, ərizədə gömrük rəsmiləşdirilməsinin yeri göstərilməlidir
	+ 1. Sifarişə əsasən nəqliyyatın yüklənməyə təqdim edildiyi gün bir iş günü ərzində yüklənmə və gömrük rəsmiləşdirilməsini təmin etmək.
		2. Sifarişdə Ekspeditor üçün daşınma tapşırığı müəyyən edilərkən marşrut, sərhəd keçidləri, nəqliyyat növləri, yüklənmə və ya yenidən sənədləşdirmə məntəqələrində sənədləşmə qaydaları göstərilməklə təyin edilməlidir.
		3. Nəqliyyat vasitələri təyinat yerinə çatdıqda sənədlərin gömrük rəsmiləşdirilməsini və yük maşınının iki iş günündən çox olmamaq şərti ilə boşaldılmasını təmin etməlidir.
		4. Ehtiyac yarandıqda bahalı malların daşınması zamanı daşınmanın müşayiət edilməsini ödəməlidir.
		5. Yüklərin mümkün olan risklərdən sığorta edilməsini ödəməlidir.
		6. Ekspeditoru yüklə birbaşa əlaqəli olan lazımi sənədlər ilə təmin etməlidir (sertifikatlar, transit baytarlıq icazələri və s.)
	1. **Ekspeditorun vəzifələri**
		1. Bir gün ərzində Sifarişçinin müraciətini nəzərdən keçirməli, və daşınma başlamazdan iki gün əvvəl onun gəbul edilməsini təsdiq etməlidir.
		2. Sifarişçinin adından Daşıyıcılar ilə yük daşınması müqaviləsi bağlamalıdır.
		3. Sifarişçinin maraqlarının qorunması və yüklərin təhlükəsizliyini təmin etmək üçün bütün zəruri tədbirləri görməlidir.
		4. Daşınma üçün lazım olan bütün nəqliyyat sənədlərini təmin etməlidir(vizalar, qaimələr və s.)
		5. Ehtiyac yarandıqda, əlavə razılaşdırılmış şərtlərlə, Sifarişçiyə MDB ölkələri xaricində gömrük rəsmiləşdirilməsinin həyata keçirilməsində yardım göstərməlidir.
		6. Tərəflər arasında razılaşdırılmış saatlarda nəqliyyat vasitəsini texniki olaraq saz, beynəlxalq daşımaları yerinə yetirmək üçün kommersiya və gömrük baxımdan işlək və sanitariya tələblərinə cavab verən vəziyyətdə yüklənmə üçün təqdim etməlidir. Yüklənmə üçün nasaz vəziyyətdə təqdim edilən nəqliyyat vasitəsi daşınmanın pozulması kimi qəbul edilir.
		7. Beynəlxalq avtomobil daşımaları üçün açıq olan ən qısa marşrut ilə yüklərin daşnmasını həyata keçirməli, gün ərzində 450 km daşıma sürətini təmin etməlidir.
		8. Sifarişçinin sifarişi əsasında Daşıyıcılar üçün tapşırıqlar hazırlamalıdır, multimodal daşımalar zamanı isə başqa nəqliyyat vasitəsinə yükləndikdən və ya transit terminalında sənədlərin yenidən qeydiyyatından sonra daşınmanın davam edilməsi üçün təlimatlar hazırlamalıdır. Sifarişçinin daşınmanın hər bir mərhələsində tapşırıqların (təlimatların) düzgün tərtib edilməsini yoxlamağa hüququ vardır. Yoxlamanın olmaması Sifarişçinin Ekepeditorun hərəkətləri ilə razı olması deməkdir.
		9. Hər bir daşınma üçün Daşıyıcılar ilə yüklərin daşınması müqaviləsini bağlamalıdır (CMR). Müqavilədə yükgöndərən, yükalan, daşıyıcı, yüklərin təsviri, yüklərin daşınma üçün qəbul edildiyi və yüklərin təyinat ünvanları və tarixləri qeyd edilməlidir.
1. **Tərəflərin məsuliyyəti**
	1. Tərəflər müqavilə üzrə vəzifələrin yerinə yetirilməməsi və ya lazımınca yerinə yetirilməməsinə görə mövcud olan qanunvericiləy uyğun olaraq məsuliyyət daşıyırlar.
	2. Ekspeditor üçüncü şəxslər ilə münasibətlərdə (liman, dəmir yolu və avtomobil yolları idarələri, gömrük, sərhəd və sanitar orqanları, məhkəmə orqanları, müqavilə tərəfdaşları və s.) Sifarişçinin adından və onun tapşırığı ilə fəaliyyət göstərirlər.
	3. Ekspeditor yük sənədlərinin gömrük rəsmiləşdirilməsinə və malların nəqliyyat sənədlərinə uyğunluğuna görə, Ekspeditora verilən sifarişdə başqa hal nəzərdə tutulmayıbsa, məsuliyyət daşımır.
	4. Nəqliyyat vasitəsinin normadan artıq boşdayanması (yükləmə, boşaltma, əmtəə-nəqliyyat sənədlərinin lazımi qaydada tərtib edilməməsi və s. hallarda gözləmələr) səbəbindən, Sifarişçi hər 12 saatlıq boşdayanmaya görə Ekspeditora \_\_\_\_ manat miqdarında cərimə ödəyir.
	5. Sifarişçi iki gündən az müddətdə əvvəl təsdiqlədiyi sifarişindən imtina etdikdə və nəqliyyat vasitəsi yüklənmə üçün Ekpeditor tərəfindən təqdim edildikdə Sifarişçi Ekpeditora müqavilənin dəyərinin \_\_\_% miqdarında cərimə ödəməlidir.
	6. Daşıyıcı, CMR və ya sığorta polisi əsasında, malların təhlükəsizliyinə görə qanunla müəyyən edilmiş qaydada məsuliyyət daşıyır.
	7. Ekspeditor, həm daşıma zamanı, həm də daşımadan sonra Sifarişçinin ticarət əməliyyatları ilə bağlı ona məlum olan məlumatları gizli saxlamağa borcludur.
	8. Ekspeditor yalnız bu müqavilə çərçivəsində yerinə yetirməli olduğu hərəkətlərə görə məsuliyyət daşıyır
2. **Müqavilə üzrə hesablaşmalar**
	1. Yüklərin gömrük rəsmiləşdirilməsi ilə əlaqəli xərclər, malın çatdırıldığı yerdə dayanma haqqı və gecikmə və həddən artıq yüklənmə səbəbindən cərimələr Sifarişçi tərəfindən ödənilir.
	2. Ödəniş qaydası aşağıdakı kimi olacaqdır:

• hər bir daşınma üzrə, Sifarişçi ona Daşıyıcı tərəfindən təqdim edilən fakturaya əsasən hesablaşır;

• Sifarişçi Ekspeditorun vasitəçilik xidmətlərinə, maraqlarının təmsil olunması və hazırki Müqavilə üzrə öhdəliklərinin yerinə yetirilməsinə görə Ekspeditor tərəfindən təqdim edilən hesab-faktura əsasında ödəniş edir.

* 1. Sifarişçi ona təqdim edilən hesab-fakturada qeyd edilən tarixə kimi ödəniş etməlidir. Ödəniş gecikdirildikdə, Sifarişçi hər gecikən günə görə faktura məbləğinin % -i miqdarında cərimə ödəyir.
	2. Sifarişçi təyinat yerində, müqavilə üzrə nəzərdə tutulmayan hər bir yükləmə/boşaltma xidmətlərinə görə Ekpeditora əlavə ödəniş etməlidir.
	3. İki və daha çox təyinat məntəqələrində hər əlavə yükləmə/boşaltma xidmətlərinə görə, Sifarişçi aşağıdakı ödəmələri etməlidir:
* 100 km məsafədə \_\_\_\_ manat;
* 100 - 200 km məsafədə \_\_\_\_ manat;
* 200 - 300 km məsafədə \_\_\_\_ manat;
1. **Qarşısıalınmaz qüvvə (Fors Major)**
	1. Hazırkı Müqavilə bağlandığı məqamda Tərəflərin iradəsindən asılı olmayan, qabaqcadan nəzərdə tutulması və məntiqə uyğun ehtiyatlılıq şəraitində dəf edilməsi mümkün olmayan qarşısıalınmaz qüvvə (hərbi əməliyyatlar, fövqəladə hallar, hökumətin qərarları, mülki iğtişaşlar, mühasirə, zəlzələ, yanğın, daşqın və s. kimi hadisələr) ortaya çıxdığı təqdirdə Tərəflər üzərinə götürdükləri öhdəliklərin yerinə yetirilməməsinə görə məsuliyyət daşımırlar.
	2. Öhdəlikləri yerinə yetirmək imkanı olmayan Tərəf bu barədə yazılı akt tərtib edir və digər tərəfi dərhal yaranmış şərait, onun nəzərdə tutulan davamlığı və sona çatması müddəti barədə məlumat verir.
	3. Force Majeur halları 2 (iki) aydan artıq davam etdiyi təqdirdə Tərəflər hazırkı Müqavilə üzrə münasibətlərin davam etməyinin məqsədəuyğunluğu barədə qərar qəbul edə bilərlər
2. **Mübahisələrin həlli**
	1. Hazırkı Müqavilədən irəli gələn və ya ona aid olan hər hansı mübahisə və ya fikir ayrılığı yaxud onun şərtlərinin pozulması Tərəflər arasında öncə danışıqlar yolu ilə həll edilməlidir.
	2. Mübahisələr 1 (bir) ay müddətində danışıqlar yolu ilə həll oluna bilinmədiyi təqdirdə Tərəflər Arbitraj məhkəməyə müraciət etmək hüququndan istifadə edə bilərlər.
	3. Tərəflər arbitraj məhkəməsinin qərarını Qərarda qeyd edilən müddət ərzində icra etməyi öhdələrinə götürürlər.
3. **Yekun müddəalar**
	1. Hazırki Müqavilənin icrası zamanı tərəflər arasında yaranan mübahisələr qanun çəçivəsində həll edilməlidir.
	2. Hazırki Müqavilə azərbaycan və ingilis dillərində hazırlanmışdır. Hazırki Müqavilə iə bağlı olan bütün yazışmalar azərbaycan və ingilis dillərində aparılır.
	3. Terminlərin mənalarında fərqliliklər və ya hər hansı bir uyğunsuzluq olduqda, üstünlük azərbaycan dilində tərtib olunmuş mətnə verilir.
	4. Müqavilə səlahiyyətli şəxslərin imzalanmasından sonra hüquqi qüvvəyə minir.
	5. Hazırki Müqavilə eyni hüquqi qüvvəyə malik olan 2 nüsxədə azərbacyan və ingilis dillərində tərtib edilmişdir. 1 nüsxə Sifarişçidə, 1 nüsxə isə Ekspeditorda saxlanılır.
4. **Tərəflərin rekvizitləri:**

|  |  |
| --- | --- |
| **Sifarişçi**\_\_\_\_\_\_\_\_\_\_\_\_adı və ya S.A.A. (hüquqi şəхsin və ya sahibkarın)Ünvanı \_\_\_\_\_\_\_\_\_\_\_\_\_\_\_\_\_\_\_ Bank rekvizitləri \_\_\_\_\_\_\_\_\_\_\_\_ Tel. (faks) \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_  (imza, möhür) | **Ekspeditor**\_\_\_\_\_\_\_\_\_\_\_\_adı və ya S.A.A. (hüquqi şəхsin və ya sahibkarın) Ünvanı \_\_\_\_\_\_\_\_\_\_\_\_\_\_\_\_\_\_\_ Bank rekvizitləri \_\_\_\_\_\_\_\_\_\_\_\_ Tel. (faks) \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ (imza, möhür) |